見好多人都介紹過，所以去試下，點知一入到去服務態度已經唔好，衛生唔好，好多蚊滋飛黎飛去。分別點左菜肉雲呑刀削麵、東坡肉菜飯、小龍包、兩杯豆漿，食物價錢正常價，但食物質素無我想像中既咁好。刀削麵湯底幾好，雖然啲麵係彈牙，但有點兒硬；菜飯同東坡肉既溫度只係微暖，東坡肉清潔得不乾淨，以及係揀肉既時候明顯地無下功夫，三舊東坡肉有兩舊係硬既；小龍包外表細小，皮太厚及重粉味，餡小、內冇湯汁流岀，溫度只是暖，明顯覺得係預先蒸好。唔會想再幫襯。